עדי בילסקי

עדי בילסקי ו[[יונה אליאן ב"עלמה ורות"]]
עדי בִּיֶּלְסקי (נולדה ב-28 בינואר 1982) היא שחקנית ישראלית.

==ביוגרפיה==
בילסקי נולדה בירושלים וגדלה ברעננה, שם כיהן אביה, זאב בילסקי, כראש העירייה.
כבר בגיל 3 החלה לרקוד בסטודיו למחול ברעננה, שם המשיכה 15 שנים של לימוד בלט ומחול מודרני וריקוד בלהקת המחול של הסטודיו.
כילדה השתתפה בחוגי דרמה ובביה"ס התיכון למדה במגמת תיאטרון.
את שירותה הצבאי עשתה כקצינת חינוך ומפקדת בקורס מש"קיות חינוך.

בשנים 2007-2004 למדה משחק ב"סטודיו לאמנויות התיאטרון מיסודו של יורם לוינשטיין". במהלך לימודיה זכתה במלגת הצטיינות (2006) מטעם "קרן שרת" (קרן התרבות אמריקה-ישראל) ובמלגות נוספות במסגרת בית הספר: ע"ש עדי קאמרי, ע"ש אורנה בן חורין, ע"ש שוש אביגל, ע"ש חנוך לוין ומלגת אורנה פורת.

בשנת 2008 קיבלה את תפקידה הראשון כבוגרת בי"ס למשחק, כשנענתה להצעתה של פנינה גרי לשחק בהצגה "סיפור אהבה ארץ ישראלי". הצגת-יחיד זו נכתבה ובוימה על ידי גרי, על-פי סיפורה האמיתי. בילסקי מגלמת בה מספר רב של דמויות וזכתה על תפקידה בהצגה בפרס "קיפוד הזהב" 2009 ליוצרי הפרינג' (תיאטרון שוליים) בישראל בשנת 2008 בקטגוריית "שחקנית השנה".

ב-2012 זכתה בילסקי על תפקידה בהצגה ב"פרס ליצירה בתחום הציונות", בשנה הראשונה בה הוא מחולק. מנימוקי השופטים (ליא קניג, מולי שפירא ונורית רביב):
המחזה תורגם לאנגלית וההצגה "סיפור אהבה ארץ ישראלי" רשמה הופעות בפסטיבל האמנויות היהודי בלידס, אנגליה (יוני 2009), והוצגה ב-"New End Theatre" של לונדון ברציפות בין ה-18 במאי עד ה-6 ביוני 2010.
הצגות נוספות נערכו באוטווה, מונטריאול, טורונטו ווושינגטון (ספטמבר 2011), ושוב בטורונטו (פברואר 2014). המחזה עובד לקולנוע בידי דיתה גרי בשנת 2015 ובילסקי משחקת בו תפקיד ראשי.

בשנת 2010, לאחר שנראתה על במת ה-"New End Theatre", קיבלה בילסקי את התפקיד הנשי הראשי בסרט הבריטי "The Veteran" , לצדו של השחקן טובי קבל.

בשנת 2012 זכתה בפרס השחקנית הראשית בפסטיבל הסרטים הבינלאומי ה-7 של קפריסין על תפקידה בסרט "מלח הארץ".

בשנת 2016 יצא הסרט "סיפור אהבה ארץ ישראלי", בהשראת המחזה שכתבה פנינה גרי, על פי תסריט מאת דיתה גרי, בבימויו של דן וולמן, בכיכובם של בילסקי ואביב אלוש.
הסרט השתתף בפסטיבל הסרטים הסיני "Golden Rooster & Hundred Flowers" , בו זכתה בילסקי בפרס השחקנית הזרה הטובה ביותר.

עדי בילסקי למדה פילוספיה כללית ויהודית באוניברסיטת תל אביב והיא גם מורה למחשבת ישראל. היא נשואה לשחקן יניב עדני ולהם ארבעה ילדים.

==תיאטרון==
* "מסיבת פיג'מות" (בתפקיד "מיכל", תיאטרון אורנה פורת, 2007)
* "בן בהפתעה" (בתפקיד "רוזמרי", תיאטרון הצפון, צוותא, 2007, לצדם של שלמה בר-שביט, יעל שרוני וניר לוי)
* "איך צחקנו" (פסטיבל הקומדיה, הבימה, 2007)
* "סיפור אהבה ארץ ישראלי" (תיאטרון גבעתיים, 2008)
* "עלמה ורות" (בתפקיד "מאיה", תיאטרון בית ליסין, 2008, לצדן של יונה אליאן ומיכל שטמלר)
* "קוראים לי יודה" - שירי יהודה עמיחי (2012)
* "המדריך לגידול ילד" (תיאטרון תמונע, 2018)
* "ואגנר? לא בא בחשבון" (תיאטרון הקריאה מיסודו של תיאטרון מיקרו, 2019) לצידם של מרים זוהר, רמי ברוך וניב פטל.

==טלוויזיה==
280px
* הסדרה "אולי הפעם", "yes". תפקיד אורח ("נאווה"), העונה הראשונה (2007), פרק 45: "עכבר גבר".
* הסדרה "אוף סקרין" (בתפקיד "קשת"), סדרת אינטרנט, פורטל וואלה (2011); הוט וידאו על פי דרישה (2012). הסדרה נבחרה לאחת מ-10 הסדרות הטובות ביותר בפסטיבל סדרות האינטרנט הבינלאומי "LA Web Fest" בלוס אנג'לס.
; פרסומות
בילסקי השתתפה במספר פרסומות בטלוויזיה: קפה טורקי עלית (2007), בנק הפועלים (2008), זוגלובק (עם ננסי ברנדס), שופרסל (2009), מכבי שירותי בריאות (2012), מי עדן (2013), סנו, Sauter - אלקטרה, "כששמעון פרס חזר לכיתה" (קמפיין "לתת חמש" של משרד החינוך) (2015), מגן דוד אדום - נאמני חיים, משקה ביו-סויה של תנובה (2016), חברת Wobi עם נלי תגר (2017), בונז'ור (2018) וסנפרוסט (2020).

==סרטים==
*"תזכור את זה" (בתפקיד המ"מ) - סרט גמר באוניברסיטת ת"א, הפסטיבל הבינלאומי לסרטי נשים רחובות 2008
*"כדורים" (בתפקיד "נועה") - סרט גמר באוניברסיטת ת"א, 2008
*"גח"ל - גיוס חוץ לארץ" (בתפקיד "ציפק'ה") - סרט פנימי של מוזיאון הפלמ"ח, 2008
*"מערבולת" (בתפקיד "רונה") - סרט אינטראקטיבי של דר' ניצן בן שאול, 2008, זוכה פרס הקולנוע החדשני של פסטיבל ברקלי
*"מלח הארץ" (בתפקיד "איריס", לצדם של רודריגו גונזלס ויעל טל) - סרט גמר במכללת ספיר; פסטיבל קולנוע דרום 2011; פסטיבל הסרטים הבינלאומי של קפריסין 2012
*"The Veteran" (בתפקיד "Alayna Wallace") - סרט קולנוע בריטי, 2011
* "סיפור אהבה ארץ ישראלי", 2016

==קישורים חיצוניים==

* [https://web.archive.org/web/20110908064140/http://www.zohar-agency.com/Actor-296-Adi-bielski.html עדי בילסקי], באתר הסוכנות "זוהר יעקובסון".
* פרטים על עדי בילסקי ב
* 
* [https://web.archive.org/web/20120325035742/http://d-spot.co.il/forum/index.php?showtopic=114692 עדי בסטודיו], עדי בילסקי מדגמנת לצילום של קרן רובין (2007), באתר d-spot.co.il
* [http://www.bielski.co.il/?item=183&section=8 ראיון רדיו] של ניב רסקין עם עדי בילסקי, באתר הבית של זאב בילסקי
* [https://web.archive.org/web/20110523043852/http://www.ethnicnow.com/channels/film/press-release/3/6199/the-veteran-adi-bielski-shoots-from-the-hip-in-new-british-movie%20.html The Veteran - Adi Bielski shoots from the hip in new British movie], באתר EthnicNow.com, ה-8 באפריל 2011
* [https://web.archive.org/web/20110427043338/http://www.theveteranmovie.com/#3 עדי בילסקי בצוות השחקנים בסרט "The Veteran"], באתר www.theveteranmovie.com
* [http://www.zehnachtzig.de/bilder/the-veteran-03.jpg עדי בילסקי בתפקיד "Alayna Wallace"], באתר www.zehnachtzig.de
* [https://web.archive.org/web/20160303214827/http://cshtr.org/images/55377516466162907198.png עדי בילסקי בתפקיד "Alayna Wallace"], באתר www.cshtr.org
* - ראיון מצולם עם בילסקי על צילום התשדיר עם שמעון פרס
* 
* [https://www.youtube.com/watch?v=szaBTYm_K2g מבט - "סיפור אהבה ארץ ישראלי"] - בילסקי מתראיינת בכתבה על סרט הקולנוע, בערוץ היוטיוב של רשות השידור, 8 במאי 2017
* [https://www.youtube.com/watch?v=rXwJGRXN99o סיפור אהבה ארץ ישראלי - מאחורי הקלעים] - עדי בילסקי מתראיינת לתוכנית, בערוץ היוטיוב של סרטי יונייטד קינגס, 24 במאי 2017

==הערות שוליים==

קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:זוכי פרס קיפוד הזהב
קטגוריה:זוכי פרס היצירה בתחום הציונות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982